Diari Oficial de la Generalitat Valenciana


Sumari del DOGV 3103, del 20-10-1997 (1997/10766)

RESOLUCIÓ de 22 de setembre de 1997, del secretari general de la Conselleria de Sanitat, per la qual es renova l'acreditació a l'Hospital General Universitari d'Alacant, per a l'extracció d'òrgans i teixits de difunts.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3103

Data del DOGV
:   20-10-1997

Secció del DOGV
:   CONVENIS I ACTES - AUTORITZACIONS ADMINISTRATIVES

Número del document
:   1997/10377


Data del document
:   20-10-1997

Organisme emissor
:   Conselleria de Sanitat

Tipus de document
:   Resolució

3501 RESOLUCIÓ de 22 de setembre de 1997, del secretari general de la Conselleria de Sanitat, per la qual es renova l'acreditació a l'Hospital General Universitari d'Alacant, per a l'extracció d'òrgans i teixits de difunts. [97/Q10774]
  
Vista la sol·licitud de renovació d'acreditació per a l'extracció d'òrgans i teixits de difunts, a l'Hospital General Universitari d'Alacant.
  
Antecedents de fet
  
Primer
  
El director gerent de l'Hospital General Universitari presentà la sol·licitud de renovació d'acreditació per a l'extracció d'òrgans i teixits de difunts.
  
Segon
  
El centre esmentat obtingué l'acreditació per a l'extracció d'òrgans de difunts mitjançant l'Ordre de 28 de març de 1988 (BOE número 97, de 22 d'abril de 1988).
  
Tercer
  
L'última renovació d'acreditació per a efectuar l'extracció d'òrgans de difunts a l'Hospital General d'Alacant s'obtingué, mitjançant la Resolució de 26 de gener de 1993, per un període de quatre anys.
  
Quart
  
La Direcció del Programa de Trasplantaments de la Comunitat Valenciana informa favorablement sobre la renovació de l'acreditació sol·licitada.
  
Fonaments jurídics
  
Primer
  
La Secretaria General de la Conselleria de Sanitat és competent segons el que es disposa en l'Ordre d'11 de desembre de 1992, de la Conselleria de Sanitat i Consum, i el Decret 27/1987, en relació amb el que es disposa en el Decret 33/1997, de 26 de febrer.
  
Segon
  
S'ha complit el que estableix l'article 29.1 de l'Ordre d'11 de desembre de 1992, de la Conselleria de Sanitat i Consum.
  
Vistos els antecedents de fet i els preceptes legals esmentats i la resta que hi són aplicables, resolc:
  
Concedir l'acreditació per a l'extracció d'òrgans i teixits a l'Hospital General d'Alacant, situat al carrer del Mestre Alonso, número 109, d'Alacant. Aquesta acreditació serà vàlida durant un període de cinc anys, amb efecte des del 23 de juny de 1997.
  
L'acreditació es podrà revocar en qualsevol moment, ja que han de complir-se els requisits i les consideracions que l'han feta possible.
  
A l'efecte de l'activitat que s'acredita, el centre queda sotmés a la inspecció i el control de la Direcció del Programa de Trasplantaments de la Comunitat Valenciana.
  
Notifiqueu aquesta resolució a les persones interessades, amb l'advertiment que no exhaureix la via administrativa i que hi poden interposar un recurs ordinari davant el conseller de Sanitat en el termini d'un mes, comptador des de l'endemà de la data de la notificació.